આ રીતે કૈલાશ પરત ફર્યા શિવ કુમારી સાથે લગ્ન કરવા માટે શિવજી મધરાતે જ કૈલાશથી ભારતના દક્ષિણ તરફ જવા રવાના થઈ ગયા જેથી કરીને સવાર સુધી લગ્ન મુહૂર્ત સુધી પહોંચવામાં આવે, પરંતુ દેવતાઓએ મધરાતે જ મરઘાના અવાજમાં બાંગ પોકારી દીધી અને મુહૂર્ત માટે મોડું થઈ ગયું હોવાનો અહેસાસ થતાં શિવજી કૈલાશ તરફ પરત ફર્યા. આ રીતે થયો બાનાસુરનનો વધ. દરમ્યાન બાનાસુરનને જ્યારે કુમારીની સુંદરતા અંગે જાણવા મળ્યું ત્યારે તેણે કુમારી સમક્ષ લગ્નનો પ્રસ્તાવ મૂક્યો. કુમારીએ કહ્યું કે જો તે તેને યુદ્ધમાં હરાવી દેશે તો તે તેની સાથે લગ્ન કરી લેશે. બન્ને વચ્ચે યુદ્ધ થયું અને બાનાસુરન મોતને ભેટ્યો. આ રીતે કુંવારી રહી ગઈ કન્યા, નામ પડ્યું કન્યાકુમારી. દેવતાઓને અસુરથી મુક્તિ મળી ગઈ અને ત્યારબાદ પોતાના વરની રાહ જોતી કુમારી આજીવન કુંવારી જ રહી ગઈ અને શિવ સાથે લગ્ન કરવાની ઇચ્છા પણ ત્યજી દીધી. આ કથાને આધાર માનતા ભારતના આ દક્ષિણ વિસ્તારનું નામ પડ્યું કન્યાકુમારી.